Scene demne de un film de comedie au avut loc in aceasta dupa-amiaza la un chiosc de ziare din apropierea Spitalului Municipal Dej. Doua persoane in varsta au ramas blocate aproape doua ore in interiorul tonetei de ziare din cauza unui sofer neatent care a parcat neregulamentar. In chioscul de ziare se afla proprietarul acestuia impreuna cu o femeie in varsta. Un sofer care a vizitat pe cineva la spital, si-a parcat autoturismul exact in dreptul usii chioscului de difuzare a presei, usa care se deschide in exterior. Persoanele aflate in chiosc au ramas blocate, fiindu-le imposibil sa deschida usa. Au asteptat timp de aproape doua ore, sperand ca soferul se va intoarce la autoturism, dar cum acest lucru nu s-a intamplat, au sunat la 112. La fata locului s-a deplasat de urgenta o autospeciala de descarcerare a Detasamentului de Pompieri Dej si un echipaj de politie. Norocul celui care detine chioscul de ziare a fost ca soferul a aparut la masina chiar cand pompierii se pregateau sa sparga usa pentru a-i elibera si si-a mutat autoturismul un metru mai in spate. Conducatorul auto a fost sanctionat de politisti pentru parcare neregulamentara.